গৃহায়ণ খাতে ৪৪ বিলিয়নের মাত্র ২ বিলিয়ন যাবে ভাড়াটে বাড়ীঘর নির্মাণখাতে

মুক্তকথা: বৃহস্পতিবার: ১৪ই জুলাই ২০১৬::

এমনিতেই নিম্ন আয়ের মানুষের জন্য সংকুলানযোগ্য বাড়ীঘর নতুনকরে গড়ে উঠছে না বৃটেনে। বাড়ীঘরের বাজারে তাই সংকট চলেই আসছে বহুদিন ধরে। গৃহায়ণের এক জরিপ বলেছে বাড়ীঘর নির্মাণ সংক্রান্ত সরকারী নীতিকৌশলের কারণে এই সংকট আরো তীব্র আকার ধারণ করবে নিকট ভবিষ্যতে। আর এ লক্ষ্যেই চলতিমাসের ২৩শে জুলাই মানচেষ্টারে জাতীয় সভা আহ্বান করেছে “ডিফেন্ড কাউন্সিলস হাউজিং” জাতীয় কমিটি।

কাউন্সিল কর্তৃক সাধারণ মানুষের সংকুলানযোগ্য বাড়ীঘর নির্মাণের উপর এই জাতীয় আক্রমণ ঠেকানোর একটি সঠিক শক্তিশালী নীতিকৌশল নির্ধারণের জন্য ওই সভায় সমবেত হবেন বৃটেনের নিম্ন আয়ের শ্রম ও কর্মজীবী ভাড়াটেগন, ট্রেড ইউনিয়ন সমূহ, কাউন্সিলারগন আর প্রচারকগন।

সরকারের সর্বশেষ গৃহায়ণ পুনর্মূল্যায়ণের নথিপত্রে দেখা গেছে ২০১৬-২০ পরিকল্পনা সময়ের গৃহায়নের জন্য নির্ধারিত ৪৪ বিলিয়ন পাউন্ড থেকে মাত্র ২বিলিয়ন যাবে “সাব মার্কেট” ভাড়াটে বাড়ীঘরের খাতে। ৬.৪ বিলিয়ন যাবে “স্টার্টার হোম” ও “শেয়ার ওনারশীপ বাড়ী” নির্মাণ খাতে। বাকী ৩৫.৬ বিলিয়ন, এই বিশাল পরিমাণের টাকা(পাউন্ড)যাবে নব্যক্রেতা ও ঋণগ্রহিতাদের ভর্তুকি খাতে। শুধু তাই নয় এই বিপুল অর্থ আরও দেয়া হবে ‘ডেভেলাপার’বা নির্মাতা কোম্পানী ও সুদি ব্যবসায়ীদের, মালিকানাধীন বাজারকে চাঙ্গা করার জন্য।

ওই সভায় সরকারের, কাউন্সিলের এস্টেট সংরক্ষণ থেকে বেরিয়ে আসা ও কাউন্সিলের বাড়ীঘর বিক্রি করে দেয়ার নীতি, সাধারণ মানুষের ক্রয়সাধ্য বাড়ীঘর নির্মাণ বর্জনকে উতসাহিত করা এবং ‘পে টু স্টে’ নামক নবরূপের কর আদায়ের পরিকল্পনার বিরুদ্ধে আলোচনা ও এসব প্রতিহতের লক্ষ্যে সিদ্ধান্ত নেয়া হবে।

ওল্ডহামের মেথডিস্ট সেন্ট্রেল বিল্ডিং এ এই সভা অনুষ্ঠিত হবে।(খবর ডিসিএইচ)